Treze Tilias | coetzeeblog
Posted by coetzee2014 in Brazil, Uncategorized
Dertien Lindebome, dit is nou 'n snaakse naam, vir 'n dorp. Dreizehn Linden, Thirteen Lindens, Treze Tilias, in Portugees. 1933, dertien Oktober, is hierdie dorp gestig, deur 'n groep Oosenrykse immigtante, van die Tiroolstreek. Die staat , Santa Catharina, Brasilië. Die tipiese Oostenrykse boustyl, word steeds onderhou, wat die 'n aangename plaasvervanger maak, vir ons wat nie die Ware Jakob in Europa, kan besoek nie.
Die vraag is, moet ons meer en meer vir die kinders los, of kan ons maar iets daarvan geniet? Met verantwoordelikheid, natuurlik en terwyl ons nog die krag en die gesondheid het, om te toer. 'n Ruk terug, het ek en die vrou van die huis, besluit om so 'n biejie meer van die kinders se erfgeld te gebruik en meer van die besienswaardighede, van hierdie kontinent te besoek. Hierdie, was een van ons eerste probeerslae, nou het ons dit weer gedoen, die keer, saam met goeie vriende.
Dit was, elke keer, 'n plesier om deur Brasilië te ry. Geen, onnodige polisie- of verkeersbeamptes, wat ons voorgekeer het nie. Ten spyte van ons vreemde registrasienommer. Paaie, oor die algemeen, in 'n baie goeie toestand, waar hulle nie is nie, word daar gewerk. Sommige, sal dalk kla oor te veel tolhekke. Vriendelike mense, met my Spaans en gebrekkige Portugees, het ons al die inligting bekom. Die GPS, was vir die eerste helfte, uit aksie.
Treze Tilias, is prentjiemooi. Oordel maar self, na aanleiding van die foto's. Let wel, sommige foto's, is verlede jaar geneem. Die dorp, verdien die naam van Tirool van Brasilië. Hier het ons oornag, by die gastehuis, van die vriendelike tante Hildegard. Haar Duits, is nog baie goed, soos die van die meeste ouermense, die jongeres, is duidelik besig om dit te verloor. Landbou, die produksie van suiwelprodukte en bosbou, en natuurlik toerisme, is die hoof inkomstebron. As ek my verbeelding, kan gebruik, moet die bergagtigheid, baie ooreenstem met die Oostenryse platteland.
Die groot verskil, is sekerlik, dat daar geen skiërs, in die winter, hier sal voorkom nie. Onwillekeurig, wonder ek, waarom het daardie Boere, wat na die Boereoorlog, in plaas van om hulle in die onherbergsame Patagonië te vestig, nie dalk eerder in hierdie rigting, kon kom nie.
10 thoughts on "Treze Tilias"
September 21, 2017 om 4:29 vm
Dit is ń baie goeie besluit, Coetzee. Om die mooie wêreld waar julle bly, meer te verken. Goeie fotos!
September 25, 2017 om 1:33 vm
Dankie. Ja, ons dink ook so en geniet dit.
September 21, 2017 om 5:12 nm
Mooi foto's Mnr! Bly julle geniet dit
September 25, 2017 om 1:35 vm
Dankie. Ek moet nog baie leer van die foto's, neem maar die gemaklikste opsie, outomaties.
September 21, 2017 om 8:41 nm
Pragtige fotos. Dit was lekker om Oostenrykse kultuur in 'n ander wêreld deel te besigtig!
September 25, 2017 om 1:40 vm
Ons kom nou eers agter, hoe verspreid, is veral die Duitse kultuur, oor hierdie wêreld deel. Dankie vir die inloer en die kompliment oor die foto's.